Deg tifrat is-fkant i tmacahut-a tettban-d aṭas tmaskelt imi tamezwarut-akk, tamsiwt B.Ḥ tenna-d belli iwaɣzniwen-nni d aserɣi i ten-serɣen ma d awaɣzniw-nni ameqqran d winna i umi itteffeɣ leɛqel i t-yewten yemmut.Maca tamsiwt Ḥ.M, tenna-d belli iwaɣzniwen-nni akk rɣan deg texxamt-nni i yellan deg beṛṛa n uxxam.Ma d tis snat, tamsiwt Ḥ.M ur d-tebdir ara akk argaz-nni i umi itteffeɣ leɛqel deg uḥric-agi maca B.Ḥ tebder-it-id.Ma d tis krad, ad naf belli tamsiwt Ḥ.M, tenna-d d bu-nniya-nni akked tmeṭṭut-is i yesserɣen iwaɣzniwen-nni maca tamsiwt B.Ḥ tenna-d belli d bu-niyya-nni akked tmeṭṭut n winna i umi itteffeɣ leɛqel i yesserɣen iwaɣzniwen-nni.